Stormen begynder nu for alvor at gøre skade på bygninger og veje i det nordjyske. Hos Nordjyllands Politi melder vagtchefen om flere væltede skilte og træer i hele regionen. Et af de steder, hvor Egon har gjort større skade er på brandstationen i Hirtshals, hvor et af de mange hårde vindstød har løsnet taget så meget, at man nu har tilkaldt en kran, der muligvis skal fjerne hele taget. Ifølge TV2/Nords mand på stedet Jesper Christiansen er et større område spærret af, mens rockwool flyver rundt i den hårde vind. Også i Aalborg mærker de stormens raseren. Lige på Aalborgsiden af Limfjordsbroen er der væltet en lysmast ud over vejen, hvilket betyder, at trafikken bliver ledt en anden vej. Beredskabstjenesten forventer, at der vil gå endnu en halv time, før trafikken kan gives fri. Beredskabtjenesten er ved at skære masten i mindre stykker, så den kan fjernes fra stedet. I videoen herover kan du vores seneste liveopdatering fra stormsituationen i Nordjylland.
En kran er på vej til brandstationen i Hirtshals, hvor man overvejer at fjerne taget, mens en væltet lysmast i Aalborg betyder ændringer i trafikken.